ມື້ທີ 3 ຂອງການແຂງຂັນ ກິລາໂອລິມປິກ ທີ່ນະຄອນ Rio ປະເທດບຣາຊີລ
ດາລາລອຍນ້ຳອາເມຣິກັນ Katie Ledecky ໄດ້ເຮັດສະຖິຕິ ຂອງນາງເອງ ໃນການແຂ່ງຂັນລອຍນ້ຳ freestyle ໄລຍະ 400 ແມັດ ໃນວັນອາທິດຜ່ານມານີ້ ທີ່ນະຄອນ Rio.
ຄະນະລອຍນ້ຳຂອງອາເມຣິກັນ 2 ທີມ ໄດ້ເຮັດສະຖິຕິໃໝ່ ຂອງໂອລິມປິກ ໃນວັນຈັນວານ ນີ້ ທີ່ໄດ້ຊະນະຫຼຽນຄຳ ໃນທ່າລອຍນ້ຳ ທີ່ເອີ້ນວ່າ breast stroke ແລະ back stroke ທ້າວ Ryan Murphy ໄວ 21 ປີ ໄດ້ຊະນະການລອຍນ້ຳ ທີ່ເອີ້ນວ່າ back stoke ໄລຍະ 100 ແມັດ ໃຊ້ເວລາພາຍໃນ 51 97 ວິນາທີ ຊຶ່ງເປັນສະຖິຕິໃໝ່ຂອງໂອລິມປິກ ແຕ່ກໍຍັງ ຫລຸດສະຖິຕິໂລກພຽງໜ້ອຍດຽວ ທີ່ໃຊ້ເວລາ 51 94 ວິນາທີ ທີ່ທ້າວ Aaron Peirsol ໄດ້ເຮັດໄວ້ ໃນປີ 2009 ກ່ອນທີ່ຊຸດລອຍນ້ຳ ແບບທີ່ບໍ່ເຮັດດ້ວຍຜ້າ ໄດ້ຖືກເກືອດຫ້າມ ຈາກການແຂ່ງຂັນນັ້ນ ການໄດ້ຮັບໄຊຊະນະຂອງທ້າວ Murphy ພາໃຫ້ສະຫະລັດສືບຕໍ່ຄອບງຳການແຂ່ງຂັນ ກິລາ ວ່ານີ້ ຊຶ່ງໄດ້ຮັບຫຼຽນໂອລິມປິກ 6 ຄັ້ງຕໍ່ເນື່ອງກັນ ນັບຢ້ອນຄືນ ໄປເຖິງການແຂ່ງຂັນໃນປີ 1996 ທີ່ນະຄອນ Atlanta ນາງສາວ Lilly King ໄວ 19 ປີ ໄດ້ຮັບຫຼຽນຄຳ ໃນການລອຍນ້ຳ ທີ່ເອີ້ນວ່າ breast stroke ໄລຍະ 100 ແມັດ ໃນເວລາ 1 ນາທີ 4 93 ວິນາທີ ຊຶ່ງເປັນສະຖິຕິໃໝ່ຂອງ ໂອລິມ ປິກ ການຊະນະຂອງນາງສາວ King ແມ່ນເປັນປະສົບການສ່ວນຕົວ ຫຼັງຈາກທີ່ລາວໄດ້ລົງ ແຂ່ງຂັນກັບຄູ່ແຂ່ງຄົນຣັດເຊຍນາງ Yulia Efirmova ໄວ 24 ປີ ທີ່ຂີ້ລັກໃນ ການໃຊ້ຢາຊູ ກຳລັງໃນການແຂ່ງຂັນຮອບຕົ້ນໆນັ້ນ ຊຶ່ງນາງ King ໄດ້ເວົ້າເຖິງເລື້ອງຢານີ້ ໃນການໃຫ້ສຳພາດກັບຕາໜ່າງໂທລະພາບ NBC ຫຼັງຈາກແຂ່ງຂັນແລ້ວນັ້ນ ນາງໄດ້ກ່າວຕໍ່ໄປວ່າ ນາງ Efirmova ຜູ້ຊຶ່ງຄອງຕຳແໜ່ງໂລກ ໄດ້ຖືກເຍາະເຍີ້ຍ ຫຼັງຈາກທີ່ລາວໄດ້ຊະນະ ໃນການແຂ່ງຂັນ ໄລຍະ 100 ແມັດ ໃນຮອບທຳອິດ ໃນທ່າ breast stroke ຫຼັງຈາກທີ່ ໄດ້ຖືກລົງໂທດບໍ່ໃຫ້ແຂງຂັນເປັນເວລາ 16 ເດືອນ ໃນຖານທີ່ໃຊ້ຢາຊູກຳລັງ ແລະໄດ້ ກວດເຫັນໃນປີນີ້ ກ່ຽວກັບການໃຊ້ຢາຊະນິດໃໝ່ meldonium ທີ່ຖືກເກືອດຫ້າມນັ້ນ ນາງແລະ ນັກລອຍນຳ ຣັດເຊຍ ອີກ 6 ຄົນ ໄດ້ຖືກຫ້າມໃນຂັ້ນຕົ້ນ ບໍ່ໃຫ້ລົງແຂງຂັນໃນ ກິລາໂອລິມປິກ ທີ່ ນະຄອນ Rio ຫຼັງຈາກທີ່ມີລາຍງານວ່າອົງການຕໍ່ຕ້ານການນຳໃຊ້ຢາ ຊູ ກຳລັງຂອງໂລກ ທີ່ບົ່ງຊີ້ວ່າ ພວກນັກກິລາຣັດເຊຍ ໃຊ້ຢາຊູກຳລັງ ຄະນະກຳມະການ ໂອ ລິມປິກນາໆຊາດ ໄດ້ຮັບນາງເຂົ້າແຂງຂັນ ຮວມທັງ ນັກລອຍນ້ຳຜູ້ມີຊື່ສຽງຣັດເຊຍ ໃນສັບປະດາແລ້ວນີ້ ດາລາລອຍນ້ຳອາເມຣິກັນ Katie Ledecky ໄດ້ເຮັດສະຖິຕິຂອງນາງເອງ ໃນການ ແຂ່ງຂັນ ໄລຍະ 400 ແມັດ freestyle ໃນວັນອາທິດຜ່ານມານີ້ ທີ່ກິລາໂອລິມປິກ ທີ່ນະຄອນ Rio ພວກນັກລອຍນ້ຳທີມຜູ້ຊາຍອາເມຣິກັນ ກໍຊະນະຫຼຽນຄຳ ໃນການລອຍຕໍ່ກັນຜູ້ລະ 100 ແມັດ ທ້າວ Michael Phels, ຜູ້ຊຶ່ງເຮັດໃຫ້ທີມນຳໜ້າ ໃນຮອບທີ 2 ທີ່ໄດ້ຫຼຽນຄຳ 19ຫຼຼຽນ ຜູ້ຊຶ່ງເປັນນັກກິລາທີ່ໄດ້ຫຼຽນຫຼາຍທີ່ສຸດ ໃນປະວັດສາດໂອລິກປິກ ທ້າວ Phels, ໄດ້ຊະນະເປັນທີ 2 ໃນການແຂ່ງຂັນ ໄລຍະ 200 ແມັດ ແບບ butterfly ຫຼື ທ່າແມງກະເມື້ອງ ຊຶ່ງລາວໄດ້ເຮັດສະຖິຕິໂລກ ແລະໂອລິມປິກ ຮອບສຸດທ້າຍຈະມີຂຶ້ນ ໃນວັນແລງອັງຄານມື້ນີ້